Helde-artikel iets besonders | Netwerk24
Deur Hannes Engelbrecht, Bloemfontein 20 Januarie 2018 00:00
Dankie Mlungisi Louw en Charles Smith vir die besonderse foto's en artikel oor die vriendskap tussen Mokoni Chaka en Evert du Preez wat soveel hoop skep (13.01).
Die twee boesemvriende van die plaas Nooitgedacht, Geneva naby Hennenman het landwyd aandag getrek met hul heldhaftige optrede. Hul vriendskap wek hoop vir die toekoms van die land, so ook hul heldedaad en hul avontuurlike lewe as plaaskinders. Die twee helde het na die brandende wrakke van die ontspoorde waens gehardloop en babas gevang wat ma's huilend by die vensters uitgegooi het.
Charles se uitknip-artikel het die gedagtes en herinnerings terug geneem na die familieplaas naby Koffiefontein. Hoe geseënd en bevoorreg is 'n mens om al die mooi vriendskappe te kan onthou. Dankie vir 'n besonderse uitgawe van Volksblad.